open-index/open-wikipedia-markdown huggingface dataset:
HCG 92

[thumb|Stephanov kvintet nasnímaný [Hubblov vesmírny ďalekohľad|Hubblovým vesmírnym ďalekohľadom v roku 2009]]

**Skupina galaxií HCG 92** (iné názvy: **Hicksonova kompaktná skupina 92**, **Stephanov kvartet**) je skupina štyroch interagujúcich galaxií vzdialená 300 miliónov svetelných rokov od našej Galaxie. Sú to galaxie NGC 7317, NGC 7318A, NGC 7318B a NGC 7319. Je súčasťou **Stephanovho kvintetu**, vizuálneho zoskupenia galaxií, ktoré zahŕňa aj piatu, náhodne sa k nim premietajúcu galaxiu, NGC 7320.

## Iné projekty


Kategória:Interagujúce galaxie
Kategória:Súhvezdie Pegas
Kategória:Astronomické objekty objavené v roku 1877
092
288
319
3168503
Panna (kopa galaxií)

[thumb|Kopa galaxií Panna - názvy galaxií a ich [zdanlivá jasnosť]]

**Kopa galaxií Panna** (iné názvy: **kopa (galaxií) v Panne**, **kopa (galaxií) Virgo**) je kopa galaxií vo vzdialenosti od 15 do 22&nbsp;Mpc od Galaxie, obsahujúca okolo 1&nbsp;300, možno však až 2&nbsp;000 galaxií. Kopa tvorí jadro Miestnej superkopy galaxií, kam patrí aj Miestna skupina galaxií.

Tento rozľahlý systém sa nachádza vo vzdialenosti asi 60&nbsp;miliónov svetelných rokov. Jej vzdialenosť bola určená pomocou cefeíd v galaxii M100. Táto kopa čiastočne presahuje aj do súhvezdia Vlasy Bereniky. Niekedy je nazývaná aj „**Ríša galaxií**“. Niekoľko desiatok sa ich dá vidieť ďalekohľadom s priemerom aspoň 15&nbsp;cm. Messierov katalóg zahŕňa celkove 16 najjasnejších: M49, M58, M59, M60, M84, M85, M86, M87, M88, M89, M90, M91, M98, M99 a M100. Messier ich nazýval „kopa hmlovín“, lebo nepoznal ich skutočnú podstatu.

Väčšina galaxií v kope (asi 75 %) je špirálových (podobne ako naša Galaxia), ostatné sú eliptické a len niekoľko ich je nepravidelných. Eliptické galaxie sú sústredené v strede kopy, špirálové skôr na jej okraji. Kopa galaxií v Panne je stredom Supergalaxie (Miestnej nadkopy galaxií) a svojou obrovskou gravitáciou pôsobí na všetky galaktické kopy, ktoré do Supergalaxie patria. Miestna skupina galaxií je priťahovaná ku kope galaxií v Panne, napriek tomu sa však od nej v dôsledku rozpínania vesmíru vzďaľuje a to rýchlosťou asi 950&nbsp;km/s. Napriek tomu sa niektoré galaxie z kopy pohybujú smerom k nám. Napríklad galaxia IC 3258 sa podľa spektra k nám približuje rýchlosťou 520&nbsp;km/s. Niektoré galaxie sa zase od nás vzďaľujú a to rýchlosťami cez 2500&nbsp;km/s. Rekordnou rýchlosťou 2535&nbsp;km/s sa vzďaľuje galaxia NGC 4388.
V priestore medzi galaxiami je žeravá plazma s teplotou niekoľko desiatok miliónov stupňov a má väčšiu hmotnosť, ako všetky galaxie dohromady. Astronóm Jan Oort však upozornil na skutočnosť, že ani žiariaca hmota všetkých galaxií nemôže ani zďaleka vysvetliť rýchlosť, akou sa pohybujú. V kope musí byť oveľa viac hmoty, ktorá nežiari, ale napriek tomu má gravitačnú silu. To bol prvý nepriamy dôkaz o existencii tmavej hmoty. 

V strede kopy sa nachádza jej najjasnejšia, najmasívnejšia a najaktívnejšia dominantná cD galaxia M87 (NGC 4486) nazývaná aj Virgo A.

## Referencie


Kategória:Súhvezdie Panna

5791970
Pec (kopa galaxií)

**Kopa galaxií Pec** je druhá najbohatšia kopa galaxií do vzdialenosti 100 miliónov svetelných rokov, hoci je omnoho menšia ako Kopa galaxií Panna. Leží hlavne v súhvezdí Pec. Celkovo kopa galaxií Fornax obsahuje vyše 18 galaxií. Hlavný, najväčší člen tejto kopy je NGC 1365. 

Vzdialenosť kopy bola určená pomocou cefeíd v jej galaxiách a z červeného posunu bola zase určená rýchlosť ich vzďaľovania. Výpočtom podľa Hubblovho zákona v = H.r bola potom spresnená Hubblova konštanta.

## Zdroj
* 

Kategória:Súhvezdie Pec
Kategória:Kopy galaxií
4601527
Balón (súhvezdie)

**Súhvezdie Balón** (*lat. Globus Aerostaticus* alebo aj *Globus Aeronauticus*) zaviedol Jérôme Lalande v roku 1798 ako poctu bratom Montgolfiérovcom a ich vynálezu. Vytvoril ho z veľmi slabých hviezd a umiestnil medzi Kozorožca, Mikroskop a Južnú rybu. Objavilo sa v niekoľkých atlasoch, ale kvôli svojej nevýraznosti sa prestalo používať.

Balón
Jurajova harfa

náhľad|Súhvezdie Jurajova harfa (na ľavej strane obrázku)
**Súhvezdie Jurajova harfa** (*[[latinčina|lat.]] Harpa Georgii* alebo aj *Psalterium Georgii*) zaviedol v roku 1789 na nebeskú oblohu pôvodom uhorský astronóm Maximilián Hell, vtedajší riaditeľ hvezdárne vo Viedni, na počesť britského kráľa Juraja III. V jeho ročenke *Ephemerides astronomicae* pre rok 1790 figuruje súhvezdie pod názvom *Psalterium Georgii*. V Bodeho atlase *Uranographia* ju nájdeme pod menom *Harpa Georgii*. Harfa ležala medzi súhvezdiami Býk, Veľryba a Eridanus. Dnes sa však už nepoužíva.

Harfa Juraja
Coma (kopa galaxií)

[thumb|Kopa galaxií Coma na širokouhlom zábere vo viditeľnom spektre. Najjasnejšie galaxie na snímke sú [NGC 4889 (vľavo) a NGC 4874 (vpravo).]]
right|thumb|Stredná časť kopy galaxií Coma

**Kopa galaxií Coma** je veľká kopa galaxií s viac ako 1000 galaxiami. Nachádza sa vo vzdialenosti asi 350 mil. ly a jej priemer sa odhaduje na 10 mil. ly. Najznámejšia galaxia kopy je M64 Čiernooká galaxia, ktorá k nej však fyzicky nepatrí, iba so do nej premieta. Kopa sa nazýva podľa súhvezdia Vlasy Bereniky (latinsky *Coma Berenices*), v ktorom sa nachádza.

## Zdroj
* 


Kategória:Abellove objekty
4587305
Abell 1835

**Abell 1835** je kopa galaxií v Abellovom katalógu. Je to kopa, ktorá spôsobuje efekt gravitačnej šošovky vzdialených galaxií a umožňuje ich vidieť. Jedna z galaxií, ktorú je takto možné vidieť, je v súčasnosti jedna z najvzdialenejších známych galaxií Abell 1835 IR1916.

Kategória:Súhvezdie Panna
Kategória:Abellove objekty
Kategória:Kopy galaxií
4597142
Abell 2029

**Abell 2029** je veľká kopa galaxií vzdialená miliardu svetelných rokov v súhvezdí Had blízko hranice so súhvezdím Panna. Centrálna galaxia IC 1101 je možno najväčšia známa galaxia, ktorej priemer sa odhaduje na 5,6 až 6 miliónov svetelných rokov. Pre porovnanie, priemer Mliečnej cesty je 100&nbsp;000&nbsp;svetelných rokov.

Kategória:Abellove objekty
Kategória:Kopy galaxií
Kategória:Súhvezdie Had
4599056
Abell 2218

**Abell 2218** je kopa galaxií 3 miliardy ly vzdialená a nachádza sa v súhvezdí Drak. Je známa tým, že vytvára ukážkovú gravitačnú šošovku. Hmotnosť tejto kopy s asi 250 členmi je taká veľká, že zreteľne deformuje svetelné lúče kopy galaxií ležiacej za ňou a vytvára jej zdeformovaný, znásobený, ale zjasnený obraz.

Kategória:Abellove objekty
Kategória:Kopy galaxií
Kategória:Súhvezdie Drak
4599229
Kohút (súhvezdie)

**Súhvezdie Kohút** (*lat. Gallus*) vytvoril holandský teológ Petrus Plancius v roku 1612. Nemecký astronóm Jakob Bartsch uviedol vo svojej knihe *Usus Astronomicus*, ktorá vyšla v roku 1624, že súhvezdie reprezentuje kohúta z Biblie, ktorý zakikiríkal potom, čo apoštol Peter tretíkrát zaprel Ježiša. Plancius nezanechal žiadne popisky k súhvezdiam, ktoré vytvoril, a preto sa môžeme len domnievať, čo ho viedlo k ich zavedeniu. Bartsch sa mylne domnieval, že súhvezdie zaviedol Isaac Habrecht. Súhvezdie Kohút ležalo v Mliečnej ceste, v severnej časti súhvezdia Korma. V roku 1801 vydal Johann Elert Bode svoj atlas *Uranographia*, ktorý si získal uznanie medzi astronómami. Kohút tam však nefiguroval a postupne sa z neskorších máp vytratil.

Kohút
13P/Olbers

**13P/Olbers** je periodická kométa, ktorú objavil v roku 1815 Heinrich Wilhelm Matthäus Olbers.

013
Kategória:Astronomické objekty objavené v roku 1815
14P/Wolf

**14P/Wolf** je periodická kométa, ktorú objavil v roku 1884 Maximilian Franz Joseph Cornelius Wolf.

014
Kategória:Astronomické objekty objavené v roku 1884
15P/Finlay

**15P/Finlay** je periodická kométa, ktorú objavil v roku 1886 William Henry Finlay.

015
Kategória:Astronomické objekty objavené v roku 1886
20D/Westphal

**20D/Westphal** je periodická kométa, ktorú objavil v roku 1852 J. G. Westphal.

Kategória:Periodické kométy
Kategória:Astronomické objekty objavené v roku 1852
Logaritmické pravítko (súhvezdie)

**Súhvezdie Logaritmické pravítko** () zaviedol Johann Elert Bode vo svojom atlase *[[Uranographia]]* vydanom v roku 1801. Umiestnil ho medzi Mačku, Kompas, Loď Argo a Vývevu. Nebolo však všeobecne prijaté a zakrátko sa prestalo používať.

Logaritmické pravítko
27P/Crommelin

**27P/Crommelin** je periodická kométa, ktorú objavil Andrew Claude de la Cherois Crommelin. Prvýkrát bola pozorovaná v roku 1457.

Kategória:Periodické kométy
Kategória:Astronomické objekty objavené v roku 1818
45P/Honda-Mrkos-Pajdušáková

**45P/Honda-Mrkos-Pajdušáková** je periodická kométa, ktorú objavili Minoru Honda, Antonín Mrkos a Ľudmila Pajdušáková.

Kategória:Periodické kométy
Kategória:Astronomické objekty objavené v roku 1948
Elektrický stroj (súhvezdie)

**Súhvezdie Elektrický stroj** (*lat. Machina Electrica*) zaviedol Johann Elert Bode v roku 1801. Umiestnil ho medzi Veľrybu, Sochársku dielňu (dnes už len Sochár), Fénixa, rieku Eridanus a Chemickú pec (dnes už len Pec). *Elektrický stroj* bol v tej dobe novým vynálezom, preto ho, podľa vzoru Lacailla, Bode umiestnil na oblohu. Do dnešných dní však súhvezdie neprežilo.

Elektrický stroj
Sarajevo

**Sarajevo** (po bosniacky/chorvátsky/srbsky: *Sarajevo*, po srbsky v cyrilike: *Сарајево* - prepis: Sarajevo) je hlavné mesto Bosny a Hercegoviny. Nachádza sa v južnej časti krajiny, v Kantóne Sarajevo. Žije tu 432 000 ľudí (s okolitými opčinami takmer 660 000), no mnoho z nich (okolo 12 000) zomrelo počas Občianskej vojny v Juhoslávii. Majoritným etnikom sú Bosniaci, žijú tu tiež Srbi a Chorváti; väčšina Srbov mesto opustila počas vojny.

Preslávilo sa dvoma udalosťami, a to atentátom na Františka Ferdinanda d'Este, čo bolo zámienkou na rozpútanie Prvej svetovej vojny a Zimnými olympijskými hrami v roku 1984.

## Historické pamiatky
V hlavnom meste Bosny a Hercegoviny sa nachádzajú architektonické pamiatky rôznych kultúr a náboženstiev. Mesto sa nazýva aj "Jeruzalem Európy" vďaka existencii štyroch rôznych náboženstiev na jednom mieste. V Sarajeve nie je problém nájsť mešitu vedľa kostola, židovské synagógy či ortodoxné kostoly. Mesto bolo dlho pod nadvládou Osmanskej ríše, preto sa tu nachádza mnoho mešít a iných islamských pamiatok, ktoré mu dodávajú čiastočne orientálny charakter. Po roku 1878, keď ho obsadilo Rakúsko-Uhorsko, začali sa tu budovať aj kostoly rímskokatolíckej a srbskej pravoslávnej cirkvi. Medzi najznámejšie sakrálne stavby v meste patria: 
* Katedrála Najsvätejšieho Srdca Ježišovho – rímskokatolícka
* Chrám Narodenia Presvätej Bohorodičky – pravoslávny
* Gazi Husrev-begova mešita
* Kostol svätého Vincenta de Paul – rímskokatolícky

## Osobnosti mesta
* Vladimir Prelog (* 1906† 1998), chemik
* Goran Bregović (* 1950), hudobník a skladateľ
* Emir Kusturica (* 1954), filmový režisér
* Dragan Đokanović (* 1958), politik
* Boris Tadić (* 1958), srbský politik a bývalý prezident
* Željko Komšić (* 1964), politik
* Edin Džeko (* 1986), futbalista

## Partnerské mestá

## Referencie


## Iné projekty

## Externé odkazy
* Oficiálna stránka


Kategória:Mestá v Bosne a Hercegovine
Kategória:Hlavné mestá v Európe
Patrik Eliáš

** Patrik Eliáš** (* 13. apríl 1976, Třebíč) je bývalý český reprezentant v ľadovom hokeji. Od roku 2022 je členom Siene slávy českého hokeja.

## Klubový hokej
Patrik Eliáš je útočník hrajúci na ľavom krídle.Je odchovancom HC Rabat Kladno, za ktorý odohral v českej hokejovej extralige necelé 3 sezóny. V roku 1994 bol vybratý v úvodnom drafte NHL klubom New Jersey Devils v druhom kole ako 51. v celkovom poradí. V sezóne 1995/96 odišiel do zámoria. Ešte v tej istej sezóne sa dostal aj na ľad NHL, ale odohral za New Jersey iba jeden zápas. Zvyšok sezóny strávil na farme v Albany River Rats v AHL. V nasledujúcej sezóne už dostal v New Jersey viac príležitostí a od sezóny 1997/98 sa stal jednou z opôr klubu, za ktorý hrál s číslom 26 dlhé roky. Sezónu 2004/05 počas lockoutu v NHL odohral za HC Znojemští Orli v českej extralige a Metallurg Magnitogorsk v ruskej hokejovej superlige. 

Na sezónu 2005/06 mal s New Jersey uzavretú zmluvu na 4,18 milióna dolárov. Od októbra 2006 je po Scottovi Stevensovi siedmym kapitánom klubu. V sezóne 2006-07 nazbieral v 75 zápasoch 69 kanadských bodov a po troch rokoch opäť viedol kanadské bodovanie klubu. Pred sezónou 2007-08 vymenoval nový tréner Devils Brent Sutter nového kapitána klubu, ktorým sa po Eliášovi stal Jamie Langenbrunner.

24. februára 2018 vyradilo New Jersey Devils jeho číslo 26 a jeho banner od tohoto dňa visí pri strope haly Prudential Center.

## Reprezentácia
Patrik Eliáš reprezentoval Česko na zimných olympijských hrách 2006 v Turíne, na ktorom získal jeho tím bronzové medaily. Už v úvodnom zápase s Nemeckom sa však zranil a musel zo zápasu a aj z celej olympiády odstúpiť. Obliekal reprezentačný dres s číslom 26.

### Zimné olympijské hry 2006
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0. 

### Štatistika na ZOH

## Iné projekty

## Externé odkazy
* 

Kategória:Českí hokejoví útočníci
Kategória:Bronzoví olympijskí medailisti v ľadovom hokeji
Kategória:Českí bronzoví olympijskí medailisti
Kategória:Účastníci MS v hokeji 1998
Kategória:Účastníci MS v hokeji 2008
Kategória:Účastníci MS v hokeji 2009
Kategória:Účastníci MS v hokeji 2011
Kategória:Hráči HC Kladno
Kategória:Hráči Albany River Rats
Kategória:Hráči New Jersey Devils
Kategória:Hráči HC Znojemští Orli
Kategória:Hráči Metallurg Magnitogorsk
Kategória:Hokejisti draftovaní klubom New Jersey Devils
Kategória:Víťazi Stanleyho pohára
Kategória:Hokejisti na Zimných olympijských hrách 2002
Bohdan Warchal

**Bohdan Warchal** (* 27. január 1930, Orlová – † 30. december 2000, Bratislava) bol slovenský huslista, dirigent, zakladateľ Slovenského komorného orchestra, s ktorým interpretoval hudbu všetkých slohových období s ťažiskom interpretácie barokovej hudby. Verejnosť poznala toto hudobné teleso pod menom „Warchalovci“.

## Štúdium
1957 - Konzervatórium a Janáčkova akademie múzických umění Brne

## Pôsobenie
* 1957 – 64 bol koncertný majster Slovenskej filharmónie v Bratislave
* 1964 umelecký vedúci Slovenského komorného orchestra
* 1959 – 63 externý pedagóg na Štátnom konzervatóriu v Bratislave
* 1980 pedagóg na VŠMU v Bratislava
* 1995 odchod zo Slovenskej filharmónie do Pražského komorného orchestra
* 1997 opätovný návrat do čela SKO

## Vznik „Warchalovcov“ SKO
„Warchalovci“ vznikli v roku 1960 (prvý koncert odohrali 11. apríla 1960 s obrovským úspechom) na podnet Bohdana Warchala. Prvé zoskupenie tvorili jeho bývalí spolužiaci a priatelia. Spočiatku temer nespozorovaný fenomén prerástol do najznámejšieho komorného orchestra na Slovensku, ktorý 40 rokov koncertoval po celom svete pod vedením svojho zakladateľa, Bohdana Warchala.

## Obsadenie

Aspoň pár mien z obsadenia orchestra počas tohto obdobia:

* Alexander Cattarino – čembalo/klavír
* Juraj Alexander – violončelo
* Viliam Šaray – violončelo
* Jozef Kopelman – husle
* Ľudovít Satury – husle
* Viliam Dobrucký – husle
* Quido Hölbling – husle
* Anna Hölblingová – husle
* Milan Tedla – husle
* Andrea Šestáková – husle
* Tatiana Nedelčeva – husle 
* Bohdan Warchal (ml.) – husle
* Jan Cut – viola
* Kornel Klatt – viola
* Juraj Albert Schoffer – kontrabas

## Nahrávky
Nahrali nespočetné množstvo nahrávok, z ktorých najznámejšie sú „Štyri ročné obdobia“ od Antonia Vivaldiho. V roku 2000 odovzdal Bohdan Warchal vedenie telesa svojmu žiakovi Ewaldovi Danelovi, ktorý vedie „Warchalovcov“ dodnes.

## Pedagogická činnosť
Okrem koncertnej činnosti sa Prof. Bohdan Warchal venoval pedagogike na VŠMU v Bratislave.

## Ocenenia
* 1969 – zaslúžilý umelec
* 1983 – národný umelec
* 1996 – verejné uznanie za rozvoj mestskej časti, udelené starostom mestskej časti Bratislava – Nové Mesto
* 1998 - Krištáľové krídlo za celoživotné dielo
* 1999 – Cena Nadácie Tatra banky za celoživotné dielo
* 2000 – štátne vyznamenanie Rad Ľudovíta Štúra II. triedy za mimoriadne významné šírenie dobrého mena Slovenskej republiky v zahraničí v oblasti umenia, udelené prezidentom SR

## Referencie

## Zdroj
* http://www.osobnosti.sk/index.php?os=zivotopis&ID=58881

Kategória:Slovenskí dirigenti
Kategória:Slovenskí huslisti
Kategória:Slovenskí hudobní pedagógovia
Kategória:Česko-slovenskí zaslúžilí umelci
Kategória:Česko-slovenskí národní umelci
Kategória:Držitelia Krištáľového krídla
Kategória:Absolventi Janáčkovej akadémie múzických umení
Kategória:Držitelia Radu Ľudovíta Štúra II. triedy
Kategória:Vyučujúci na Vysokej škole múzických umení v Bratislave
Kategória:Osobnosti z okresu Karviná
Adela Ostrolúcka

**Adela Ostrolúcka** (* 31. marec 1824 Ostrá Lúka† 18. marec 1853, Viedeň) bola priateľka Ľudovíta Štúra, vzdelaná a rozhľadená žena, ktorá vo väčšine súčasníkov evokovala ideál novej šľachty, šľachty ducha.

Narodila sa do rodiny Mikuláša Ostrolúckeho (predikát „z Ostrej Lúky“), kráľovského sudcu a Alžbety, rodenej Gostoniovej. Krstili ju v evanjelickom kostole 3. apríla 1824 ako Adelaidu Osztroluczky, doma ju volali Etelka. Rodovým sídlom Ostrolúckych bola už od roku 1826 Ostrá Lúka (pri Zvolene). Jej vzdelanie malo byť nadštandardné voči vtedajšiemu priemeru šľachty. Okrem nemčiny a maďarčiny ovládala angličtinu a francúzštinu a učila sa po taliansky. Mala tiež prekladať prejavy z maďarčiny do iných jazykov. Mala hudobné nadanie. Jej hudobným učiteľom bol operný skladateľ František Erkel, autor maďarskej hymny.

So Štúrom sa mala prvýkrát stretnúť pravdepodobne v roku 1846, na fare u svojho strýka Gejzu  roka 1846 v Zemianskom Podhradí (pri Bošáci, Trenčíne), kde pôsobil Ľudovítov mladší brat Samuel ako kaplán. Podľa legendy vyznal Štúr Adele lásku na plese usporiadanom v bratislavskom Grasalkovičovom paláci. Ich vzťah ale netrval dlho, pretože Adela vážne ochorela. Vzťah Adely a Ľudovíta je námetom knihy Ľuda Zúbka *[[Jar Adely Ostrolúckej]]*.
[náhľad|Dobový portrét Adely Ostrolúckej na výstave Štúr 210 v bratislavskej [Matica slovenská|Matici slovenskej]]
Adela Ostrolúcka zomrela vo Viedni 18. marca 1853 vo veku 28 rokov na týfus. Štúr ju prežil len o dva roky, keď zomrel na následky nehody pri poľovačke 12. januára 1856.

Na jej počesť organizujú v Ostrej Lúke podujatie Kultúrna jar Adely Ostrolúckej.

## Referencie

## Literatúra
* 
## Externé odkazy
* Záznam o narodení v Matrike - Ostrá Lúka

Kategória:Príslušníci zemianskeho stavu
Kategória:Ostrolúcki
Kategória:Uhorskí šľachtici
Kategória:Slovenskí šľachtici
Kategória:Osobnosti z Ostrej Lúky
Lodný stožiar (súhvezdie)

**Súhvezdie Lodný stožiar** (*lat. Malus*) bolo súčasťou súhvezdia Lode Argo spolu s Lodným kýlom, Plachtami a Kormou. Nicolas Louis de Lacaille začlenil v roku 1754 hviezdy Lodného stožiaru do svojho nového súhvezdia Kompas. Lodný stožiar sa však medzi súčasných 88 oficiálnych súhvezdí nedostal.

Lodný stožiar
Nadežda Kotršová

**Nadežda (Naďa) Kotršová**, tiež Palková (* 21. apríl 1927, Opava – † 27. november 2009, Studienka) bola slovenská herečka.

Bola členkou divadiel v Považskej Bystrici, Žiline a Košiciach, od roku 1966 členkou Novej scény v Bratislave.

## Filmografia
* 1963: Výhybka (Dudeková)
* 1974: Deň slnovratu (Pavlova matka)
* 1976: Keby som mal dievča (Podmanická)
* 1979: Cnostný Metod (Poliaková)
* 1979: Rosnička
* 1983: Výlet do mladosti (zástupkyňa mestskej rady)
* 1990: V rannej hmle
* 1990: Šípová Ruženka (dvorná dáma)
* 1991: Žebracká opera (Ingrid)
* 1997: Duchovia (TV Seriál) (Viola Pačmagová) 
* 2002: Výlet (babička)

## Referencie

## Externé odkazy
* ČFN.cz - Nadežda Kotršová
* ČSFD.cz - Nadežda Kotršová  
* FDb.cz - Nadežda Kotršová

Kategória:Slovenské dabingové herečky
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Osobnosti z Opavy (Česko)
Kategória:Slovenské osobnosti českého pôvodu
Eva Krížiková

**Eva Krížiková**, vyd. Zvaríková (* 15. júl 1934, Bratislava-Rača† 31. marec 2020, Malacky) bola slovenská herečka. Manželka Františka Zvaríka.

Dlhoročná členka Slovenského národného divadla. Účinkovala v mnohých televíznych inscenáciách a vo filmoch už od svojej mladosti. Vynikla ako interpretka komediálnych, ale aj tragických postáv.

## Ocenenia
* Krištáľové krídlo v roku 2001 – divadlo a audiovizuálne umenie
* Ocenenie za dlhoročnú umeleckú tvorbu, 2013, MFF Bratislava
* Pribinov kríž II. triedy, 2014
* Filmový chodník slávy, 2014

## Filmografia
;Výber
* 1952: *Lazy se pohly* (neuvedená)
* 1953: *V piatok trinásteho* (Oľga Rebrová)
* 1955: *[[Štvorylka (film)|Štvorylka]]* (Darinka)
* 1956: *[[Čert nespí]]* (Olinka)
* 1958: *Statočný zlodej* (slečna Vierka)
* 1959: *[[Kapitán Dabač]]* (Bôrikova vnučka)
* 1960: *Na pochode sa vždy nespieva* (Kadarková)
* 1964: Slnečný kúpeľ (slečna Adelka)
* 1973: *Srdce na lane* (Sedláková)
* 1976: *[[Červené víno (film)|Červené víno]]* (Filomena)
* 1976: *Zipa Cupak*
* 1976: *Pozor, ide Jozefína...* (Štefa)
* 1977: *Kamarátka Šuška* (Hroncová)
* 1977: *Rača, láska moja* (Darinina matka)
* 1982: *[[Predčasné leto]]* (učiteľka matematiky)
* 1983: *[[Deravé vrecko]]* (kráľovná)
* 1984: *Kouzelníkův návrat* (Strejcová)
* 1984: *[[Keď jubilant plače]]* (Genovéva)
* 1989: *Volná noha* (Vichnárová)
* 1994: *V erbu lvice* (Madalena)
* 1996: *[[Suzanne (film)|Suzanne]]* (stará Anča)
* 2008: *Obchod so šťastím* (Elenka Šťastná) (TV seriál)

## Referencie

## Literatúra
* 

## Iné projekty

## Externé odkazy
* 
* 
*  
* Eva Krížiková na FDb.cz
* Eva Krížikována Osobnosti.sk
* Eva Krížiková na Osobnosti.cz
* Dabingové úlohy

Kategória:Slovenské dabingové herečky
Kategória:Slovenské divadelné herečky
Kategória:Slovenské filmové herečky
Kategória:Slovenské rozhlasové herečky
Kategória:Slovenské televízne herečky
Kategória:Členovia Slovenského komorného divadla
Kategória:Členovia Činohry Slovenského národného divadla
Kategória:Česko-slovenskí zaslúžilí umelci
Kategória:Držitelia Krištáľového krídla
Kategória:Laureáti Pribinovho kríža II. triedy
Kategória:Osobnosti z Bratislavy
Jarmila Štítnická

**Jarmila Štítnická** (pseudonymy **Milada Majorová**, **Oľga Petrová**) (* 25. december 1924, Rimavská Seč – † 7. apríl 1980, Bratislava) bola slovenská spisovateľka, redaktorka a publicistka, autorka literatúry pre deti a mládež, manželka slovenského spisovateľa Ctibora Štítnického.

## Životopis

Pochádzala z úradníckej rodiny a vzdelanie získavala v Spišskej Novej Vsi, kde v roku 1944 zmaturovala. Aktívne sa zapojila do Slovenského národného povstania a po ukončení 2. svetovej vojny pracovala ako sekretárka v Slobodnom vysielači v Košiciach, v rokoch 1945 – 1947 v Československom rozhlase, v rokoch 1948 – 1951 bola vedúcou redaktorkou rozhlasového vysielania pri SOR, v rokoch 1952 – 1954 zástupkyňou šéfredaktora Hlavnej redakcie vysielania pre deti a mládež v Československom rozhlase. V rokoch 1954 – 1959 ostala v domácnosti, no v roku 1959 sa vrátila do práce a pôsobila ako šéfredaktorka v detskom časopise Slniečko, kde pôsobila až do svojej smrti.

## Tvorba

Písala hlavne pre deti a mládež. Vynikla aj ako autorka poézie a bábkových hier. Prvé básne začala písať už počas štúdií a uverejňovala ich v časopisoch Elán, Nový rod a Živena. Venovala sa najmä písaniu intímnej lyriky, bábkových hier, no neskôr sa naplno realizovala najmä v rozhlase, pre ktorý písala rozhlasové pásma, scénky, montáže, rozhlasové adaptácie a taktiež asi 40 rozprávkových hier. Okrem vlastnej tvorby tiež prekladala z češtiny a taliančiny.

## Dielo
### Poézia

*1953 – *Krásny deň*
*1962 – *Detský rok* (zostavovateľka)
*1971 – *Riekanky z čítanky*

### Bábkové hry

*1957 – *Janko a tátoš*
*1961 – *Orlia skala*
*1963 – *Rozprávka z kolotoča*
*1967 – *Rozprávka z karavány*

### Preklady

*1956 – P. Tkadlec: *Asegao*
*1957 – J. Filipi: *Zlatý had*
*1957 – Z. Skořepa: *Čertov mlyn*
*1960 – M. Marková: *Rozprávka o ceste na mesiac*
*1961 – L. Aškenazy: *Šlamastika s mesiacom*
*1962 – J. Noha: *Tutút, tút, tú... *
*1971 – J. Kainar: *Indiáni*
*1957 – C. Gozzi: *Kráľ jeleňov*
*1960 – C. Gozzi: *Láska k trom pomarančom*

Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Slovenskí básnici
Kategória:Slovenskí dramatici
Kategória:Slovenskí prekladatelia
Kategória:Pracovníci Slovenského rozhlasu
Kategória:Ženy v slovenskej literatúre
Kategória:Osobnosti z Rimavskej Seči
Giorgio Abetti

**Giorgio Abetti** (* 5. október 1882, Padova, Taliansko – † 24. august 1982, Florencia) bol taliansky astronóm, ktorý sa zaoberal výskumom Slnka.

## Životopis
Narodil sa v Padove ako syn astronóma Antonia Abettiho. Študoval na Univerzite v Padove a v Ríme.

Svoju kariéru začal v rímskom observatóriu Collegio Romano ako asistent. V roku 1921 nastúpil po svojom otcovi na miesto riaditeľa Astrofyzikálneho observatória Arcetri, kde pôsobil až do roku 1957. V rovnakom čase bol aj profesorom na Univerzite vo Florencii.
Je známy ako vedúci expedícií na pozorovanie zatmení Slnka na Sibíri (1936) a v Sudáne (1952). Tiež pôsobil ako dochádzajúci profesor na Univerzite v Káhire v rokoch 1948 – 1949. 

V roku 1938 bol viceprezidentom Medzinárodnej astronomickej únie a získal *Medaglia d'argento* od Talianskej geografickej spoločnosti (1915), *Premio reale* od Accademia dei Lincei (1925), a Janssenovu medailu (1937). 

Kráter Abetti na Mesiaci a planétka 2646 Abetti nesie meno oboch astronómov, jeho a jeho otca.

## Referencie


## Externé odkazy
* Objavy G. Abettiho v Astrophysics Data System
* G. Abetti v Astrophysics Data System

## Zdroj

Kategória:Talianski astronómovia
Kategória:Osobnosti z Padovy
Kategória:Absolventi Padovskej univerzity
Vrch (súhvezdie)

[thumb|Pastier (uprostred) stojaci na vrchu Maenalus z [Johannes Hevelius|Heveliovej Uranographie]]
**Súhvezdie Vrch** (lat. *Mons Maenalus*) zaviedol na nebeskú oblohu poľský astronóm Johannes Hevelius vo svojom diele *Firmamentum Sobiescianum* z roku 1687. Súhvezdie predstavovalo vrch Maenalus v pohorí Arkádia na Peloponézskom polostrove. Vrch dostal názov podľa Maenala, syna Arkádskeho kráľa Lykaóna. Vo hviezdnych mapách sa súhvezdie zobrazovalo ako vrch, na ktorý stúpa Pastier. Ležalo medzi Pastierom, Hadom, Váhami a Pannou. Hoci ho mnohí astronómovia zakresľovali do máp takmer vždy v spojení s Pastierom, nepatrí medzi 88 dnes používaných súhvezdí.

Vrch
Severná mucha

[thumb|Mucha, vľavo dolu od Perzea; z [Johannes Hevelius|Heveliovej Uranographie]]
Súhvezdie **Severná mucha** (z lat. *Musca Borealis*) zaviedol holandský teológ Petrus Plancius v roku 1612 pod názvom **Včela** (*Apis*). Jakob Barstch ho vo svojom diele *Usus Astronomicus* popisuje pod názvom **Osa** (*Vespa*). Johannes Hevelius ho nazýva **Mucha** (*Musca*). Neskôr dostalo aj prívlastok severná, keďže jedna Mucha na oblohe už bola. V roku 1674 Francúz Ignace-Gaston Pardies vytvoril z rovnakých hviezd súhvezdie **Ľalia** (*Lilium*), na počesť Ľudovíta XIV. Súhvezdie Severná mucha sa nachádzalo severne od Barana medzi Perzeom a Malým trojuholníkom. Dnes sa už nepoužíva, hoci ostal asterizmus s rovnakým názvom, ktorý tvoria hviezdy 35, 39 a 41 Arietis.

Kategória:Zaniknuté súhvezdia
Sova (súhvezdie)

**Súhvezdie Sova** (z lat. * Noctua*) zaviedol americký amatérsky astronóm Alexander Jamieson v roku 1822. Na mapách spred 19. storočia býva zobrazované ako Drozd samotár alebo Vták pustovník. Súhvezdie ležalo medzi Pannou, Hydrou a Váhami. Dnes sa už nepoužíva.

Sova
Tlačiarenská dielňa (súhvezdie)

thumb|right|Tlačiarenská dielňa z Bodeho atlasu ''Uranographia'' z roku 1801
**Súhvezdie Tlačiarenská dielňa** (*lat. Officina Typographica*) zaviedol na nebeskú oblohu Johann Elert Bode v roku 1801 pri príležitosti 350. výročia vynájdenia tlačiarenského stroja. Súhvezdie ležalo medzi Jednorožcom, Veľkým psom, Kormou a Logaritmickým pravítkom. **Tlačiarenská dielňa** sa objavila ešte v niekoľkých atlasoch, ale rýchlo upadla do zabudnutia.

Tlačiarenská dielňa
Miroslav Zálešák

**Miroslav Zálešák** (* 2. január 1980, Skalica) je bývalý slovenský reprezentant v ľadovom hokeji. Od roku 2016 je skautom klubu Colorado Avalanche, s ktorým vyhral Stanley cup v sezóne 2021/22.

## Klubový hokej
S hokejom začínal v Nitre. V roku 1998 bol draftovaný klubom San Jose Sharks a v jeho drese nastúpil počas sezón 2002/03 a 2003/04 v dvanástich dueloch s bilanciou gól a dve asistencie. V rámci svojho zámorského pôsobenia hrával prevažne za **Cleveland Barons** v AHL. Po návrate do Európy pôsobil v českých kluboch Litvínov a Třinec, švédskom Södertälje a od sezóny 2007/08 patril medzi opory rodnej Skalice. Od sezóny 2010/11 pôsobil v klube HC Košice, kde počas dvoch sezón nastúpil na 90 zápasov, v ktorých získal 83 bodov (33+50). Pred sezónou 2012/13 podpísal jednoročnú zmluvu s českým klubom HC Piráti Chomutov. Za Chomutov odohral 53 zápasov, v ktorých zaznamenal 22 bodov (9+3). 

Po skončení sezóny sa dohodol na ročnej zmluve s kazašským klubom Irtyšom Pavlodar, kde sa v sezóne 2013/2014 tešil z majstrovského titulu. Následne sa klubom dohodol na predĺžení kontraktu. Sezónu však dohral v Skalici, s ktorou sa dohodol na zmluve do konca sezóny. Pred sezónou 2015/2016 sa dohodol na zmluve s anglickým klubom Swindon Wildcats. Po siedmich odohraných zápasoch sa však vrátil do tímu Skalice, odkiaľ následne pre finančné problémy v klube prestúpil do Piešťan. Začiatkom júla 2016 ukončil svoju aktívnu hokejovú kariéru.

### Klubová štatistika

## Reprezentácia

V slovenskom drese odohral **31** zápasov, strelil **5** gólov. Slovensko na MS reprezentoval v Lotyšsku MS 2006 a Nemecku MS 2010.

### Štatistika na MS

## Referencie

## Externé odkazy
* 

Kategória:Slovenskí hokejisti
Kategória:Účastníci MS v hokeji 2006
Kategória:Účastníci MS v hokeji 2010
Kategória:Hráči San José Sharks
Kategória:Hráči HC Košice
Kategória:Hráči HC Litvínov
Kategória:Hráči HK Skalica
Kategória:Hráči Södertälje SK
Kategória:Hráči HC Třinec
Kategória:Hráči Pirátov Chomutov
Kategória:Hráči Ertis Pavlodar
Kategória:Hráči HK Nitra
Kategória:Hráči ŠHK 37 Piešťany
Kategória:Slovenskí hokejisti draftovaní NHL
Kategória:Hokejisti draftovaní klubom San José Sharks
Kategória:Osobnosti zo Skalice
Kategória:Víťazi Stanleyho pohára
NGC 7793

**NGC 7793** je špirálová galaxia v súhvezdí Sochár, ktorá patrí do skupiny galaxií Sochár. 9. júla 2010 na základe pozorovaní teleskopom ESO/VLT a kozmickým observatóriom Chandra (NASA) astronómovia odhalili doteraz najmohutnejšiu dvojicu výtryskov vyvrhovaných hviezdnou čiernou dierou na okraji tejto galaxie. Preto sa niekedy popisuje ako mikrokvazar. Bubliny horúceho plynu, ktorý rozfukuje, majú v priemere až 1000 ly.

Kategória:Súhvezdie Sochár
Kategória:Špirálové galaxie
Kategória:Skupina galaxií Sochár
Kategória:Astronomické objekty objavené v roku 1826
0073049
1927
Sochár (galaxia)

**Galaxia Sochár**, **Galaxia Sculptor** alebo **NGC 253** je špirálová galaxia s priečkou v Skupine galaxií Sochár, ktorú objavila nemecká astronómka Caroline Herschelová 23. septembra 1783. Je to najjasnejšia galaxia v tejto skupine galaxií. Jej zdanlivá hviezdna veľkosť je 7,3.

Leží takmer na severnom okraji súhvezdia. Je o niečo jasnejšia ako NGC 55 a mnohí pozorovatelia ju považujú za jeden z najľahšie pozorovateľných objektov svojho druhu s výnimkou Veľkej hmloviny v Androméde. NGC 253 nájdeme na oblohe ako hmlistú škvrnu už pomocou dobrého poľného ďalekohľadu. 
[left|thumb|Snímka jadra galaxie vytvorená [Hubblov vesmírny ďalekohľad|Hubblovým vesmírnym ďalekohľadom. Možno na nej vidieť veľa rodiacich sa hviezd.]]
Má slabé jadro a veľmi rozvinuté špirálové ramená. Polomer disku galaxie sa odhaduje na 8 100 svetelných rokov, pričom polomer jej jadra neprevyšuje 650 svetelných rokov. Vzdialenosť tejto galaxie od nás je asi 12,0 miliónov svetelných rokov.

## Zdroj
* 

## Pozri aj
* Zoznam NGC objektov

## Iné projekty

## Externé odkazy
* SIMBAD – NGC 253 (anglicky)
* ESO.org – Spiral Galaxy NGC 253 (anglicky)

Kategória:Súhvezdie Sochár
Kategória:Špirálové galaxie s priečkou
Kategória:Skupina galaxií Sochár
Kategória:NGC objekty
0002789
013
Kategória:2MASX objekty
020535
065
Kategória:ESO objekty
Kategória:ESO-LV objekty
Kategória:HIPASS objekty
Kategória:IRAS objekty
Kategória:MCG objekty
Kategória:MRC objekty
Kategória:Astronomické objekty objavené v roku 1783
Kategória:Astronomické objekty objavené Caroline Herschelovou
Trpasličia nepravidelná galaxia Sochár

**Trpasličia nepravidelná galaxia Sochár** je označenie galaxie s číslom **ESO 349-G31** alebo **PGC 621**, čo je nepravidelná galaxia v Skupine galaxií Sochár. Nachádza sa vo vzdialenosti 10 miliónov svetelných rokov.

Kategória:Súhvezdie Sochár
Kategória:Trpasličie nepravidelné galaxie
Kategória:Skupina galaxií Sochár
0000621
Kategória:ESO objekty
Kategória:ESO-LV objekty
Kategória:FG85 objekty
Kategória:GLXY objekty
Kategória:HIPASS objekty
Kategória:MI94 objekty
Kategória:SGC objekty
001
Kategória:Astronomické objekty objavené v roku 1976
NGC 2976

**NGC 2976** je špirálová galaxia typu Scp, člen Skupiny galaxií M81. Je relatívne malá, trochu zvláštna, so zaujímavou vnútornou štruktúrou. Dosahuje len zhruba 1/5 veľkosti našej Galaxie, čo predstavuje asi 20 000 svetelných rokov. Jej špirálová štruktúra nepôsobí veľmi zreteľne.

Kategória:Špirálové galaxie
Kategória:Skupina galaxií M81
Kategória:Astronomické objekty objavené v roku 1801
NGC 3077

**NGC 3077** je pekuliárna galaxia v Skupine galaxií M81.

Kategória:Nepravidelné galaxie
Kategória:Skupina galaxií M81
Kategória:Astronomické objekty objavené v roku 1801
NGC 3596

**NGC 3596** je špirálová galaxia typu Sc, nachádzajúca sa na oblohe presne pod hviezdou Theta Leonis. Je súčasťou Skupiny galaxií Lev I a nachádza sa vo vzdialenosti 50 miliónov svetelných rokov.

Kategória:Špirálové galaxie
Kategória:NGC objekty
Kategória:Súhvezdie Lev
Kategória:Skupina galaxií M96
Ján Jaško

**Ján Jaško** (* 20. jún 1959, Nitra) je bývalý slovenský hokejový útočník, ktorý sa po ukončení aktívnej kariéry venuje trénerskej činnosti. 

## Klubový hokej
Bol dlhoročným hráčom Slovana Bratislava. Od roku 1989 až do ukočenia kariéry v roku 1997 hrával vo fínskom Kalajoki Junkarit.
Bol draftovaný v roku 1982 tímom Quebec Nordiques v 12. kole z 248. miesta.

## Trénerská činnosť
### Prvé pôsobenie v Maďarsku
Počas prvého trénerského pôsobenia v Maďarsku viedol tamojšiu reprezentáciu (Maďarsko-Slovensko 4:2 r.2003)a zároveň klub Alba Volán Székesfehérvar (2000-03), s ktorým získal dva maďarské tituly a vyhral aj interligu (2003).

### Slovensko
Po návrate na Slovensko sa stal trénerom HKM Zvolen. Neskôr sa popritom stal aj asistentom reprezentačného trénera Františka Hossu. V priebehu sezóny 2005/06 trénoval až tri extraligové kluby - začal vo Zvolene, neskôr prevzal Slovan Bratislava a napokon viedol HK Dynamax Nitra (hoci len v štyroch semifinálových stretnutiach, keď prekvapujúco nahradil Antonína Stavjaňu).

### Reprezentácia do 20 rokov
V júni 2006 sa stal trénerom slovenskej reprezentácie do 20 rokov, na najbližšom svetovom šampionáte (ktorý sa konal na prelome rokov) však jeho zverenci neuspeli, keď vyhrali jediný zápas v skupine o záchranu proti Bielorusku. Udržanie sa v najvyššej kategórii im zabezpečila až následná výhra Švajčiarska s Nemeckom. Po šampionáte Výkonný výbor SZĽH Jána Jaška spolu s celým realizačným tímom odvolal z funkcie. 

### Znovu v Maďarsku
Niekoľko dní po odvolaní z postu trénera slovenskej dvadsiatky ho znovu oslovilo vedenie Székesfehérvaru a ponúklo mu miesto. Išlo o prekvapenie, keďže klub viedol domácu ligu a úspešne si počínal aj v základnej časti interligy. Riaditeľ klubu Gábor Ocskay to odôvodnil tým, že dovtedajší český tréner Karel Dvořák pre jazykovú bariéru nedostatočne komunikoval s hráčmi. Ján Jaško pokračoval v úspešnom počínaní v interlige a klub priviedol k celkovému víťazstvu. Rozhodujúci gól vo finále proti slovinskému tímu Slavija Ľubľana strelil slovenský hokejista Michal Šťastný. Vo finále maďarskej súťaže jeho klub porazil rivala z Dunaújvárosu 4:0 na zápasy, Jaško tak zaznamenal svoj tretí maďarský titul.

V novembri 2007 bol však po neuspokojivých výsledkoch mužstva z funkcie prepustený  

## Rodina
Ján Jaško je druhýkrát ženatý. Z prvého manželstva má dve deti (syn Tomáš je takisto hokejistom). Jeho druhou manželkou je od roku 1999 Radka Zrubáková, bývalá slovenská tenistka, s ktorou má tiež dve deti - syna Nikiho a dcéru Aniku.

## Referencie




## Externé odkazy
* 

Kategória:Narodenia v 1959
Kategória:Slovenskí hokejoví tréneri
Kategória:Slovenskí hokejisti
Kategória:Hráči HC Slovan Bratislava
Kategória:Slovenskí hokejisti draftovaní NHL
Kategória:Hokejisti draftovaní klubom Quebec Nordiques
Kategória:Účastníci MS v hokeji 2006
Kategória:Osobnosti z Nitry
Dub Karola II.

**Súhvezdie Dub Karola II.** (*[[latinčina|lat.]] Robur Caroli II.* alebo aj *Robur Carolinum*) zaviedol na nebeskú oblohu Edmund Halley na počesť anglického kráľa Karola II. Dub predstavuje strom, v ktorom sa vraj Karol II. schoval pred vojskami Olivera Cromwella po bitke pri Worcestri. Halley zhotovil súhvezdie z hviezd, ktoré predtým patrili Lodi Argo, počas svojho pobytu na ostrove Svätá Helena v roku 1676, kde pozoroval južnú hviezdnu oblohu. V roku 1678 ho predstavil Kráľovskej astronomickej spoločnosti a o rok neskôr ho publikoval vo svojom diele *Catalogus Stellarum Australium* spolu so sprievodnými mapami. Ležalo medzi Kentaurom, Chameleónom a Loďou Argo. Nezískalo však príliš veľkú popularitu. Do svojich máp ho zakreslil ešte Bode, ale napokon sa prestalo používať.

Dub Karola II.
Gül Baba (opereta)

**Gül Baba** je opereta, ktorú napísal Jenő Huszka. Premiéra sa konala 9. decembra 1905. Libreto napísal Ferenc Martos. Opereta mala veľký úspech. V roku 1956 bola sfilmovaná pod názvom *Gábor diák* (režisér: László Kalmár).

Dej operety je založený na historickej osobe osmanského derviša a básnika menom Gül Baba zo 16. storočia, ktorého prezývali *Otec ruží*. Jeho hrobka sa v Budapešti zachovala dodnes.

## Obsah

### I. dejstvo
Študent Gábor a cigán Mujko sa vkradnú do mešity, aby sa stretli s Leilou, ktorej chce Gábor vyznať lásku. Odtrhne pre ňu jednu ružu zo záhrady. Je chytený a odvedú ho k Ali pašovi, ktorý je Leiliným nápadníkom. Za odtrhnutie sa udeľuje trest smrti. Posledná žiadosť Gábora je, aby sa ešte mohol stretnúť s Leilou.

### II. dejstvo
Gábor si získava Gül Babove sympatie a ten vyprosí preňho u pašu milosť. Paša súhlasí pod podmienkou, že Leila bude jeho ženou. Gábor sa neovládne a zaútočí na pašu nožíkom. To už je priveľká trúfalosť, ktorá musí byť potrestaná.

Gül Baba sa stále snaží zachrániť Gábora. So sebazaprením zničí celé rozárium a pašovi nahovorí, že je to dielo Alaha, ktorý takto prejavuje svoj hnev na nespravodlivý trest pre Gábora.

### III. dejstvo
Paša sa zľakne a Gábora aj Leilu radšej prepustí. Gül Babovi je smutno za ružami, ale mladí zaľúbenci mu povedia, že za jeho dobrosrdečnosť budú celé generácie zaľúbencov chodiť s úctou k jeho hrobu aby naň položili ružu…

Kategória:Operety
Mačka

**Mačka** môže byť:
* v zoológii:
** *ako typ šelmy*:
***príslušník taxónu mačky (*pozri dole na konci tejto stránky*)
***slovenské rodové meno niektorých rodov (resp. druhov) z podčeľade malé mačky; staršie len slovenské rodové meno rodu (resp. hlavnej časti rodu) *Felis* a rodov *Neofelis* a *Profelis*(Pozri aj poznámku o rode Felis nižšie),  pozri pod malé mačky
*** slovenský názov rodu *Felis*(Poznámka: Rod *Felis* sa dnes definuje ako mačka divá a s ňou bezprostredne príbuzné druhy; staršie však býval alternatívne definovaný aj rôzne širšie, napríklad zahŕňal aj jaguarundi či niektoré iné druhy, alebo zahŕňal všetky malé mačky okrem gepardov, a v dávnejšej minulosti zahŕňal všetky mačkovité; v prípade širších definícií však slovenské rodové meno mačka mala len časť druhov), pozri Felis
*** ľudovo: mačka domáca 
*** samica druhov z rodu *Felis* (opak kocúra), pozri Felis a samica
*** hovorovo: samica šelmy, najmä z čeľade mačkovité (napr. samica tigra)
*** expresívne: akýkoľvek príslušník čeľade mačkovité (napr. mačka domáca, lev, tiger)
** zriedkavo: slovenské rodové meno niektorých rodov zo žraločej čeľade Scyliorhinidae, synonymá: mačica, mačkovitý žralok, pozri pod Scyliorhinidae
* kožušina z mačky domácej alebo z mačky divej v širšom zmysle (t.j. vrátane mačky domácej), v širšom význame aj z ostatných malých mačiek a v najširšom zmysle aj z veľkých mačiek a teda zo všetkých mačkovitých , pozri mačka (kožušina)
* bývalé súhvezdie, pozri Mačka (súhvezdie)
* druh strojového zariadenia, pozri mačka (zdvíhacie zariadenie)
* jeden klin či hák stúpacích želiez alebo iný názov stúpacích želiez (pozri nižšie pod mačky)
* ľudovo či nárečovo:
** kožušinový golier
** lodná kotva
** trojzubý hák na vyťahovanie vedra zo studne 
** ohnuté vidly, pozri vidly
** mačina
** haluzie, pozri konár
** zväzok ľanu alebo konopí, synonymum: kyta, pozri kyta
** spodný snop na obilnom kríži, pozri mačka (snop)
** máčka (nádoba s vodou v hrnčiarstve)
* priezvisko, pozri Mačka (priezvisko)

**Mačky** môže byť:
*množné číslo slova mačka (*pozri vyššie*)
*ako taxón:
** podčeľaď *Felinae*, dnešný názov: malé mačky, pozri malé mačky
** neformálne alebo zastarano: čeľaď *Felidae*, formálny resp. dnešný názov: mačkovité, pozri mačkovité
*v horolezectve a podobne: stúpacie železá

## Pozri aj
* Máčka
* Mačko

## Referencie
Žaloba

**Žaloba** (lat. *actio*) je procesný úkon, ktorým sa žalobca obracia na súd a žiada o ochranu svojich porušených alebo ohrozených práv, prípadne uplatňuje iný návrh, ktorý má byť prejednaný v sporovom konaní (napr. návrh na rozvod manželstva).

Žaloba musí vždy smerovať voči konkrétnej osobe alebo osobám, proti ktorým žalobca ochranu požaduje; táto osoba sa nazýva žalovaný. Existujú aj iné podania na súd, napr. návrh na prehlásenie za mŕtveho alebo návrh na povolenie sobáša maloletej osobe, tu však nejde o žaloby a takéto konanie sa nazýva nesporové konanie.

Žaloba musí byť vždy písomná a musí obsahovať meno (názov) a bydlisko (sídlo) žalobcu, meno (názov) a bydlisko (sídlo) žalovaného, musí z nej byť jasné, čoho sa žalobca domáha (tzv. žalobný petit), opis rozhodujúcich skutočností a označenie dôkazov, ktoré na dokázanie týchto skutočností žalobca navrhuje. Za podanie žaloby sa spravidla platí súdny poplatok.

## Pozri aj
* Žalobca
* Žalovaný
* Obžalovaný

Kategória:Právo
Kategória:Teória práva
Tibor Bártfay

**Tibor Bártfay** (* 12. máj 1922, Nitra† 3. október 2015, Bratislava) bol slovenský sochár, syn sochára Júliusa Bártfaya.

Žiak K. Pokorného; štýlovo smeroval od realizmu k znakovému symbolu.  Druhovo aj tematicky mnohostranná tvorba zahrňuje portréty (Ľudovít Štúr, Klement Gottwald), komornú, voľnú aj architektonickú plastiku s historickými (pomník obetiam Mauthausenu a pod.).  Je autorom známej *[[Fontána mieru|Fontány mieru]]* na Hodžovom námestí v Bratislave. 

## Kritika
Tibor Bártfay patril spolu s Ladislavom Berákom, Jánom Kulichom a Rudolfom Pribišom k najvýraznejším predstaviteľom tzv. socialistického realizmu v sochárstve. Tzv. socialistický realizmus slúžil vládnucej KSČ ako politický nástroj formovania „pracujúcich más“.

## Ocenenia
*2001 - Krištáľové krídlo za celoživotné dielo
*2007 - čestný občan mesta Nitra

## Galéria

Súbor:Hodžovo námestie - fontána mieru.JPG|Fontána mieru pred Prezidentským palácom
Súbor:Bratislava Bartfay Tibor Rozkosna venusa 1961.jpg|Venuša na Štúrovej ulici
Súbor:Bratislava Bartfay Tibor Bosorka.jpg|Bosorka pod hradom
Súbor:Bratislava BartfayT H Ch Andersen.jpg|Rozprávkár H. Ch. Andersen



Súbor:Bratislava BartfayT zahrada prezident.JPG|Prezidentská záhrada
Súbor:Bratislava BartfayT plastika Stur Ludovit.jpg|Ľudovít Štúr
Súbor:Detail of sculpture of Fountain of peace in Bratislava, Bratislava I District.jpg|Detail skulptúry na Fontáne mieru
Súbor:General M R Stefanik autor Tibor Bartfay.jpg|M. R. Štefánik
Ďalšie diela autora:

Rastlinný motív - rok 1977, Poprad 

## Referencie

## Iné projekty

## Externé odkazy
* 

Kategória:Slovenskí sochári
Kategória:Česko-slovenskí národní umelci
Kategória:Osobnosti z Nitry
Kategória:Držitelia Krištáľového krídla
Kategória:Čestní občania Nitry
Kategória:Držitelia Medaily prezidenta Slovenskej republiky
Malý Draždiak

náhľad|Malý Draždiak, v pozadí Technopol

**Malý Draždiak** je umelé jazero v Petržalke, ktoré vzniklo v dôsledku ťažby štrkov.
Je súčasťou sídliska Zrkadlový Háj v okrese Bratislava 5. Nachádza sa medzi ulicami Kutlíkova a Dolnozemská. Vodná plocha má rozlohu 9&nbsp;hektárov a okrem rybárčenia je tu možné kúpanie, hoci na vlastné nebezpečenstvo. Príležitostne je možné na jazere vidieť vodné vtáky a labute. Jazero je obklopené zo severu úzkou hrádzou, za ktorou sa nachádza zvyšok pôvodného ukončenia Chorvátskeho ramena, z východu areálom záhradných chát, z juhu a západu vegetáciou.

## Referencie


## Iné projekty

Kategória:Jazerá v Bratislave
Kategória:Vodstvo v okrese Bratislava V
Július Bártfay

Michal **Július Bártfay** (* 28. september 1888, Nitra – † 25. august 1979, Bratislava) bol slovenský sochár. Otec Tibora Bártfaya. 

Študoval v Ríme a v Paríži. Ako jeden z prvých uplatnil princípy expresívneho, dynamického a sochárského výrazu. Ovplyvnený A. Bourdellom a ľudovým umením. Autor podobizní (L. van Beethoven a iné), monumentálnych realizácií (Pamätník SNP, Pomník padlým partizánom).

## Referencie

## Externé odkazy
* Životopis  na stránke Galérie Jána Koniarka v Trnave

Kategória:Slovenskí sochári
Kategória:Osobnosti z Nitry
Precedens

**Precedens** je obsahovo široký pojem, ktorý sa v práve používa zúžené pre precedentné (tzn. predchádzajúce) rozhodnutie súdu, prípadne správneho úradu, v podobnej veci. Systém formálne záväzných precedensov je využívaný v krajinách so systémom *common law* (Spojené kráľovstvo, USA atď.).

Hoci slovenské právo nie je založené na precedensoch a s výnimkou publikovanej judikatúry Ústavného súdu nie sú judikáty autoritatívnym prameňom práva, pôsobia spravidla silou presvedčivosti a súdy a správne úrady sa od precedensov len zriedka odchyľujú.

Nevýhodou a obecným rizikom precedenčného systému je jeho strnulosť: kým zastaraný právny predpis je možné novelizovať alebo zrušiť, judikatúra je z definície nemenná. Keďže záväznosť precedensov je iba neformálna, môže sa súd od doterajšej rozhodovacej praxe odchýliť, ak danú judikatúru považuje za obsolentnú. Jeho rozhodnutie potom slúži ako nový precedens, ktorý ruší starý precedens podľa zásady *[[lex posterior derogat inferior]]*. V niektorých prípadoch, napr. pri Ústavnom súde, sú pre tieto prípady stanovené zvláštne procedúry.

## Pozri aj
* Judikát
* Prameň práva
* Súd
* Ústavný súd SR
* Najvyšší súd SR
* Supreme court USA

Kategória:Teória práva
Brandenburské žezlo

thumb
**Súhvezdie Brandenburské žezlo** (*[[latinčina|lat.]] Sceptrum Brandenburgi(c)um*) zaviedol na nebeskú oblohu pruský astronóm Gottfried Kirch na počesť Brandenburska - kraja, v ktorom žil. Reprezentovalo žezlo, ktoré používala pruská kráľovská rodina Brandenbergovcov. Publikoval ho vo vedeckom žurnále *Acta Eruditorum* v roku 1688. Nachádzalo sa medzi súhvezdím Eridanus a Zajac. Súhvezdie nebolo všeobecne prijímané, pokúsil sa ho oživiť ešte Johann Elert Bode v prácach z rokov 1782 a 1801 avšak neúspešne.

Kategória:Zaniknuté súhvezdia
Slnečné hodiny (súhvezdie)

Pôvod **súhvezdia Slnečné hodiny** (*lat. Solarium*) je neznámy. Objavilo sa však už v atlase amatérskeho amerického astronóma Alexandra Jamiesona z roku 1822. Nachádzalo sa medzi Vodným hadom, Mečiarom a Kyvadlovými hodinami. Dnes nepatrí medzi 88 oficiálnych súhvezdí. Už sa nepoužíva.

Slnečné hodiny
Žezlo a Ruka Spravodlivosti

**Súhvezdie Žezlo a Ruka Spravodlivosti** (*lat. Sceptrum et Manus Iustitiae*) zaviedol na nebeskú oblohu Augustin Royer v roku 1679 na počesť francúzskeho kráľa Ľudovíta XIV.. Reprezentuje žezlo, ktoré používal kráľ. Súhvezdie nebolo všeobecne prijímané a Johannes Hevelius na tom istom mieste neskôr umiestnil Jaštericu.

Žezlo a Ruka Spravodlivosti
Sob (súhvezdie)

**Súhvezdie Sob** (lat. *Rangifer* alebo *Tarandus*) zaviedol Francúz Pierre Charles Le Monnier  vo svojej knihe *La Théorie des Comètes* z roku 1743 ako spomienku na výpravu do Laponska, na ktorej meraniami dokázali, že Zem je sploštená. Súhvezdie ležalo medzi Cefeom, Žirafou a Strážcom úrody. Dnes sa už nepoužíva.

## Externé odkazy

* Infos auf der Homepage der Michigan State University 
* Rangifer, the reindeer: 
* Tarandus vel Rangifer, the reindeer:  

Sob